42 Transactions. — Miscellaneous. 



pono a Whaitiri, ka taputere te karakia. Ka oti te karakia, ka kotikotia nga 

 tangata; ka kainga e taua wahine. Ko nga iwi ka whakairia ki runga o te 

 whare. — Ka maroke; ka kaiatia e Kaitangata, kei maka. Ka taia Iiunatia; 

 ka oti te kaniwha, ka taka ake, ka kawe ki te moana. Ka kai te ika, ka hutia 

 ki runga, he liapuka. Tae rawa mai te pakurutanga ki a Whaitiri. A, na te 

 waka ano ka toino, te hapuka, ka hoe mai ki uta. Ka unuhia nga hapuka, ka 

 taona ki te umu. Ka maoka, ka kai a Whaitiri i te hapuka. 



Muringa ra ka pangia nga kanohi a Whaitiri, ka parewha. Ka noho a 

 Whaitiri. Ka ahiahi te ra, ka moe ai iho. Ka kiia mai e te wahine o raro o 

 te reinga : u Aua ra, te mea ka mate na koe, ko nga iwi a tau patunga kua 



oti te kawe e tou tane ki te moana ; no reira nga hapuka i kai na koe, ka mate 

 na koe." 



Ka noho a Whaitiri. A, nui noa atu nga ra ka puta ki waho, ko Hem a. 

 A, jaoho ana a Hema. — A, no tetahi ra ka haere mai nga tangata kia kite i 

 a Kaitangata. I waho o te whare noho ai. Ko Whaitiri ia i noho i roto 

 o te whare. Ka ui atu nga tangata ki a Kaitangata : " E aha ana te wahine 

 e noho i a koe?" Ka ki mai a Kaitangata: "Kei te wahine e noho i an: ko 

 te kiri o tenei wahine, me te hau tonu ; ko te ngakau o tenei wahine, me te 

 huka tonu." — Kua rongona e Whaitiri. 



Ka riro nga tangata, ka haere mai ki ro o te whare noho ai te tane. Ka 

 ki atu te wahine: "He aha a koutou korero]" Ka ki mai te tane: "He aha 

 koia hoki, he korero noa ano ia." Ka ki atu te wahine: "He aha a koutou 

 korero T Ka ki mai a Kaitangata: " Ko Whai-tane e ui ana mai ki a koe; 

 koia matou e korero mai nei." E huna ana a Kaitangata. Na, kua rongona 

 atu e taua wahine, e Whaitiri. Ka mate i te whakama. Ka korero a Whaitiri 

 kia Hema: "Kauraka koe e whana ake: kia konokono ariki, kia tupu ou 

 hua, mana e piki ake nga rangi i a Tamaiwaho." — Na, ka kake a Whaitiri. 

 Ka kapo a Kaitangata ki te weruweru o Whaitiri. Ka kake ake a Whaitiri 

 ki runga, ka tae ki te Putoetoe, ki rara noho ai. 



2. Ko Hema. 

 Ka noho a Hema i a Karenuku, he teina no Puku. Ka puta ki waho ko 

 Pupumainono he wahine; ka puta ki waho ko Karihi; ka puta ki waho ko 

 Tawhaki he tane enei. Ka noho a Hema, a — ka po maha atu, ka haere a Hema, 

 ka tae ki te kainga a Paikea ma, a Kewa ma, a Ihupuku ma; ka tae atu i 

 reira ka patua, ka mate a Hema; ko te wahine i rauorangia. — Ka noho nga 

 tamariki. Ka porangi a Karihi raua ko Tawhaki ki o raua matua. Ka haere 

 raua, ka kau i te moana e takoto nei; horo tou i te wai, a, hoki tou mai. Ka 

 ki atu te tuahine : " Iwhea korua." Ka ki mai raua : " I te kau maua, kahore 

 hoki maua kia whiti ; hoki tou mai nei." Ka ki atu a Pupumainono: "Me 



